b'\n_START_ARTICLE_\nKrizotil\n_START_SECTION_\nFizikalne lastnosti\n_START_PARAGRAPH_\nTrdota ve\xc4\x8dine krizotilov je podobna trdoti \xc4\x8dlove\xc5\xa1kega nohta, zato se zlahka cepijo v drobne snope vlaken. Naravni snopi so dolgi od nekaj milimetrov do ve\xc4\x8d kot deset centimetrov. V industriji se obi\xc4\x8dajno uporabljajo krizotili s kraj\xc5\xa1imi snopi vlaken. Premer snopov je od 0,1 do 1 mm. Nekateri so mnogo bolj fini in imajo premer 0,02\xe2\x80\x930,03 \xc2\xb5m. V posameznem  snopu je od nekaj deset so ve\xc4\x8d sto vlaken. Vlakna imajo dovolj veliko trdnost, da se lahko predejo in tkejo. Odporna so na visoke temmperature in so odli\xc4\x8dni toplotni, elektri\xc4\x8dni in zvo\xc4\x8dni izolatorji.'